open-index/open-wikipedia-markdown huggingface dataset:
உவர் நிலத்தில் மீன் வளர்ப்பு

**உவர் நீர் மீன் வளர்ப்பு** என்பது உவர் நீரில் மீன் வளர்ப்பது ஆகும். உவர் நீர் மீன் வளத்தில் உப்புத்தன்மையை தவிர நீர், மண்ணின் தன்மைகள் நன்னீர் மீன் வளத்தைப் போன்றே இருக்கும். உப்புத்தன்மை என்பது நீர் அளவில் கரையாமல் உள்ள உப்பாகும். இது கிராம் கிலோ கிராம் நீரினால் குறிப்பிடப்படும். பொதுவாக உவர்குளத்தில் 0.5மூ - 30மூ உப்புத்தன்மை இருக்கும். இந்த உப்புத்தன்மை குளத்தில் இருந்து கடல் தொலைவைப் பொறுத்தும் பருவகாலத்திற்குத் தகுந்தவாறு இருக்கும்.

உப்புத்தன்மை ஏற்றவாறு தாவர மற்றும் விலங்கினங்கள் மாறுபடும். வேதிவினையியல் முறையினால் உப்புத்தன்மையில் உள்ள உணவை மாற்றி மீன்களுக்கு ஊட்டச்சத்தாக அமைக்கலாம். பெரும்பாலும் உவர் நீர் மீன் இனங்கள் இயற்கையிலே அதிக உப்பைத் தாங்கக் கூடிய திறன் உள்ளவை. பென்னேயிஸ் மோனோடான் வகை இறால் அதிகமாக உவர் நீரில் வளரக் கூடியது. உலகளாவிய சந்தைகளில் முதன்மை வாய்ந்தது. இது அதிக உப்பைத் தாங்கக் கூடியதாக இருந்தாலும் அதிகமாக இறப்பும் வளர்ச்சி விகிதமும் குறைவாக இருக்கும். அதாவது உப்புத்தன்மை 10மூ குறைவாக இருந்தால் 15 - 30மூ உள்ள உப்புத்தன்மையில் பென்னேயிஸ் மோனோடான் நன்றாக வளரும். இது குறைவான உப்புத்தன்மையிலும் வளரும். ஆனால் நன்னீரில் 30 நாட்களுக்கு மேல் உயிர் வாழ முடியாது.

நன்னீரை விட உவர் நீரில்தான் அதிக மீன்களை வளர்க்கின்றனர். ஆனால் உவர் நீர் வளர்ப்பைவிட நன்னீர் வளர்ப்புதான் அதிகம். இதற்கு முதன்மையான காரணம், நன்னீரில் மீனுக்கு தேவையான உணவு, உயிரினங்கள் இல்லாததே ஆகும். ஆதலால் நிறைய உரங்கள் மற்றும் எருக்கள் இட வேண்டும். உவர் நீர், ஊனுண்ணிகளற்ற மீன்களுக்கும் இறால்களுக்கும் கடலடி பாசி அடிப்படை உணவாகும். உவர் நீர் உரமிடுதல் முற்றிலும் மற்ற மீன் வளத்தை விட வேறுபட்டது. உவர் நீர் மீன் வளத்தில் நீர் உப்புத்தன்மை நிலைக்கேற்ப ஊட்டச்சத்து கிடைக்கும்.

உவர்நில மீன் வளர்ப்பு  நீர்வாழ் விலங்குகளையும்(மீன்வகைகளையும்) பெரிதும் கடற்கரை சாராத உள்நாட்டுப் பகுதியின் உவர்நிலைக் கீழ்நீர் வள இருப்பிடங்களில் வளர்த்தலாகும். இது நீரடி நீரவளத்தின் உவர்மையை நீக்கி நன்னீரை வழங்க வழிசெய்கிறது. இதனால் அருகில் உள்ள நிலங்களை வேளாண்மைக்கு பயன்படுத்த முடிகிறது.  எனவே இது ஆத்திரேலியா போன்ற பெரிய உவர்நீர் வளம் நிறைந்த பகுதிகளில் மட்டுமே வணிகவியலாக பயன்தருகிறது.
## தகுந்த  உயிரினங்கள்
### மீன்கள்
* வானவில் டிரவுட்: இது கரடான, வேகமான வளர்ச்சியுள்ளது; இதற்கு  நீரின் வெப்பநிலை குறைவாக அமையவேண்டும்; மழைக்கால வளர்ப்புக்கு ஏற்றது.
* பழுப்பு டிரவுட்: இது கரடான, வேகமான வளர்ச்சியுள்ளது; இதற்கு  நீரின் வெப்பநிலை குறைவாக அமையவேண்டும்; மழைக்கால வளர்ப்புக்கு ஏற்றது.
* பாரமுண்டி:  இதற்கு உயர் வெப்பநிலை அமையவேண்டும்; பேரளவு உவர்நிலை நெடுக்கங்களில் வாழவல்லது.
* வெள்ளி பெர்ச்:  இதற்கு வெதமான நீர் தேவை; விரிநிலை, செறிநிலை அமைப்புகள் இரண்டுக்கும் ஏற்றது
* சுனாப்பர்

### பிற உயிரினங்கள்
* ஓட்டுடலிகள்: உவரிகள், கல் இறால், இறால் ஆகியவை நீரை தூய்மையாக்கும் திற்ரத்தைப் பெற்றிருப்பதால்  இவற்றைக் கழிவுநீர் பதப்படுத்தல் திட்டத்துக்குப் பயன்படுத்தலாம்.
* மெல்லுடலிகள்: சிப்பிகள்
* பாசிகள்: ஒருகலப் பாசிகள், கடற்பூண்டுகள் வளர்த்து, மருத்தாக வேதிமங்கள் உள்ளிட்டளுயர்மதிப்பு விளைபொருட்களைப் பெறலாம்.

## மேற்கோள்கள்

## வெளி இணைப்புகள்

*
*
*
*
*

பகுப்பு:மீன்வளர்ப்பு
பகுப்பு: துப்புரவு முடிந்த சிவகங்கை மாவட்ட ஆசிரியர்கள் தொடங்கிய கட்டுரைகள்
ஜேம்ஸ் மேத்யூ

**ஜேம்ஸ் மேத்யூ** (*James Mathew*] கேரள மாநிலத்தைச் சேர்ந்த ஒரு இந்திய அரசியல்வாதியும், கேரள மாநில சட்டமன்ற உறுப்பினரும் ஆவார். 2016இல் கேரள சட்டமன்றத்திற்கு நடைபெற்ற தேர்தலில் இந்திய கம்யூனிஸ்ட் (மார்க்சிஸ்ட்) கட்சி சார்பில் தளிப்பறம்பா தொகுதியை பிரதிநிதித்துவப்படுத்துகிறார். இவர் அரசியல் அறிவியலில் பட்டம் பெற்றுள்ளார்.

## சொந்த வாழ்க்கை
என். ஜே. மேத்யூ மற்றும் சின்னம்மா மேத்யூ ஆகியோருக்கு 1961 மார்ச் 20 அன்று கண்ணூரில் பிறந்தார். அரசியல் அறிவியலில் இளங்கலை பட்டம் பெற்றவர். என். சுகன்யா என்பவரை மணந்தார். தம்பதியருக்கு ஒரு மகள் மற்றும் ஒரு மகன் உள்ளனர்.

## வெளி இணைப்புகள்
*James Mathew MLA 

பகுப்பு:1961 பிறப்புகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:பதின்மூன்றாவது கேரளச் சட்டமன்ற உறுப்பினர்கள்
பகுப்பு:வாழும் மக்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
சிறுகிழங்கு

**சிறுகிழங்கு**, (ஆங்கிலம்: Coleus parviflorus அல்லது Plectranthus rotundifolius) லேபியேட்டே என்ற குடும்பத்தைச் சேர்ந்தது. இது கேரளா, தமிழ்நாட்டின் தென் மாவட்டங்களில் சாகுபடி செய்யப்படும் கிழங்கு வகைப்பயிராகும். இது இந்தியா, இந்தோனேசியா, மலேசியா, இலங்கை,ஆப்ரிக்கா போன்ற வெப்பமண்டலப்பகுதிகளில் காணப்படுகிறது. இது பலவகையான உணவுகள் தயாரிக்கப் பயன்படுகிறது. இதன் மணமும், சுவையும் நுகர்வோரைக் கவரக்கூடியது. இதன் உற்பத்தி குறைவாக இருப்பதால், சந்தையில் இதன் விலை சற்றுக் கூடுதலாகவே இருக்கும்.

சிறுகிழங்கில் 14.7- 20.8% மாவுச்சத்தும், 0.04-0.31% புரதச்சத்தும், 0.57-0.96% சர்க்கரையும் உள்ளது. வடிக்கும் திறனுள்ள செந்தோமிலி மண் இச்சாகுபடிக்கு ஏற்றது. இப்பயிருக்கு நீர் அதிகம் தேவைப்படுகிறது. ஈரப்பதமுள்ள சூழ்நிலை ஏற்றது.

## நாற்றங்கால்

ஒரு ஏக்கரில் நடவு செய்ய 500-600 ச.மீ.நாற்றங்கால் தேவை. 125-150 கி.கி. மட்கிய தொழுஎரு இட்டு உழ வேண்டும். நிலத்தைச் சமப்படுத்தியபின் இதன் கிழங்குகள் 30x15 செ.மீ. என்ற இடைவெளியில் பார்களில் நடப்படுகின்றன.  விதைக்க 170-200 கி.கி. கிழங்குகள் தேவை.

## நடவு

நிலத்தை நன்றாக உழுதபின், கடைசி உழவிற்கு முன்பு 10 டன் மட்கிய தொழுஎரு இட்டு சமப்படுத்த வேண்டும்.  15-20 செ.மீ. நீளமுள்ள முளைத்து வரும் தண்டுகள் நடவுவயலில், பார்களில் 30x15 செ.மீ.இடைவெளியில் நடப்படுகின்றன.  மார்ச் –  ஏப்ரல் மாதங்கள் நடவுக்கு ஏற்றவை. கோ-1, ஸ்ரீதாரா,நிதி போன்றவை சாகுபடிக்கேற்ற இரகங்களாகும். மண் பரிசோதனை செய்து உரமிடலாம். மண் ஆய்வு செய்யாத பட்சத்தில், அடியுரமாக 30:60:50 கி.கி. த:ம:சா/எக்டர் மண்ணில் இட வேண்டும்.மேலுரமாக, நட்ட 45 நாட்களில் 30:0:50 கி.கி. த:ம:சா /எக்டர் இட வேண்டும்.

இது நட்ட 4-5  மாதங்களில் அறுவடைக்குத் தயாராகும்.  செடிகளைக் கிழங்குகளோடு அகழ்ந்தெடுத்து, கிழங்குகளைப் பிரித்து எடுக்க வேண்டும். 15-20 டன்/ ஏக்கர் என்ற அளவில் மகசூல் கொடுக்கக்கூடியது.

## மேற்கோள்

பகுப்பு:துப்புரவு முடிந்த சிவகங்கை மாவட்ட ஆசிரியர்கள் தொடங்கிய கட்டுரைகள்
பகுப்பு:கிழங்குகள்
பகுப்பு:தமிழக ஆசிரியர்கள் தொடங்கிய தாவரவியல் கட்டுரைகள்
பகுப்பு:தகவற்பெட்டி மேம்பாடு தேவைப்படும் தாவரவியல் கட்டுரைகள்
சுரேந்திர சிர்சாத்து

**சுரேந்திர சிர்சாத்து** (*Surendra Sirsat*) என்பவர் இந்தியாவைச் சேர்ந்த ஓர் அரசியல்வாதியாவார். இவர் தேசியவாத காங்கிரசு கட்சியின் உறுப்பினர். 1977, 1984, 1989 மற்றும் 1994 ஆம் ஆண்டுகளில் வடக்கு கோவாவின் சட்டமன்ற உறுப்பினராக இருந்தார். அப்போது இவர் மகாராட்டிரவாடி கோமண்டக்கு கட்சியில் இருந்தார். 2021 ஆம் ஆண்டு மார்ச்சு மாதம் 29 ஆம் தேதியன்று சுரேந்திர சிர்சாத்து காலமானார்.

## மேற்கோள்கள்

பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:வாழும் மக்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பினய் கிருஷ்ணா பர்மன்

**பினய் கிருஷ்ணா பர்மன்** (*Binay Krishna Barman*) என்பவர் மேற்கு வங்காளத்தைச் சேர்ந்த இந்திய அரசியல்வாதி ஆவார். இவர் இரண்டு முறை மேற்கு வங்காள சட்டமன்றத்தின் இரண்டு முறை உறுப்பினராக இருந்துள்ளார். இவர்  கூச் பெகர் மாவட்டத்தின் அகில இந்திய அகில இந்திய திரிணாமுல் காங்கிரசு கட்சியின் தலைவராக உள்ளார். இவர் 2011 முதல் மேற்கு வங்காள சட்டமன்றத்தில் மாதபங்கா தொகுதின் உறுப்பினராகப் பணியாற்றினார்.

## மேற்கோள்கள்

## வெளி இணைப்புகள்
*Member's List West Bengal Legislative Assembly

பகுப்பு:வாழும் மக்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:அகில இந்திய திரிணாமுல் காங்கிரசு அரசியல்வாதிகள்
பகுப்பு:மேற்கு வங்காள சட்டமன்ற உறுப்பினர்கள்
சித்திரகூட அருவி

**சித்திரகூட அருவி** (Chitrakot Falls) இந்தியாவின் சத்தீஸ்கர் மாநிலம், பஸ்தர் மாவட்டத்திலுள்ள மேற்கு சகதல்பூரில் அமைந்திருக்கும் ஓர் அருவி ஆகும். இது சகதல்பூருக்கு மேற்கே 38 கி.மீ. தொலைவில் அமைந்துள்ளது. இந்த நீர்வீழ்ச்சி 29 மீட்டர் (95 அடி) உயரம் உடையது. சித்ரகூட நீர்வீழ்ச்சி இந்திராவதி ஆற்றில் அமைந்துள்ள இயற்கை நீர்வீழ்ச்சியாகும். சூரிய ஒளிக்கு ஏற்ப இந்த நீர்வீழ்ச்சியின் வண்ணம் மாறுகிறது. பருவகாலங்களில்  இந்த நீர்வீழ்ச்சி அதிகமான அகலத்தைக் கொண்டிருக்கும். இந்தியாவின் மிக அகலமான அருவியும் இதுவேயாகும். இந்த அருவி பருவகாலங்களில் காணும் தோற்றத்தின் அடிப்படையில் இந்தியாவின் நாயகரா என அழைக்கப்படுகிறது.

## மேற்கோள்கள்

## வெளி இணைப்புகள்
*Chitrkote Water Fall, Jagdalpur, Bastar) YouTube
*Chitakote falls 

பகுப்பு:பஸ்தர் மாவட்டம்
பகுப்பு:சத்தீஸ்கரில் உள்ள அருவிகள்
பகுப்பு:துப்புரவு முடிந்த இராமநாதபுரம் மாவட்ட ஆசிரியர்கள் தொடங்கிய கட்டுரைகள்
சி. கே. சசீந்திரன்

thumb
**சி. கே. சசீந்திரன் ** (*C. K. Saseendran*) இந்திய அரசியல்வாதியும் சமூக ஆர்வலரும் விவசாயியும் மற்றும் கேரளா மாநிலத்தின், 
வயநாடு மாவட்டத்தில் உள்ள கல்பற்றா தொகுதியின் சட்டமன்ற உறுப்பினரும் ஆவார்.

இவர் தன் எளிமையான வாழ்வினால் பெயர் பெற்றவர். இவர் இந்திய கம்யூனிஸ்ட் கட்சியில் (மார்க்சிஸ்ட்) உறுப்பினராக உள்ளார்.

## மேற்கோள்கள்

பகுப்பு:கேரள அரசியல்வாதிகள்
பகுப்பு:வாழும் மக்கள்
பகுப்பு:கேரள சட்டமன்ற உறுப்பினர்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:வயநாடு மாவட்ட மக்கள்
பகுப்பு:1958 பிறப்புகள்
சி. கே. நானு

**சி. கே.நானு** (C. K. Nanu) இந்தியாவின் கேரளாவிலுள்ள வடகரை சட்டமன்ற தொகுதியின் உறுப்பினாராக இருந்தார். இவர் சனதாதள கட்சியை பிரதிநிதித்துவப் படுத்துகிறார்.
## அரசியல்
காங்கிரசு சேவாதள தொண்டராக தனது அரசியல் வாழ்க்கையை சி. கே.நானு தொடங்கினார். மாநில இளைஞர் காங்கிரசு செயலாளராகவும், தலைவராகவும் இருந்தார். பிப்ரவரி 2000 ஆம் ஆண்டு முதல் மே 2001 ஆம் ஆண்டு வரை வனம் மற்றும் போக்குவரத்து அமைச்சராக இருந்தார். 1996, 2001, 2011 மற்றும் 2016 ஆகிய ஆண்டுகளில் கேரள சட்டமன்றத்திற்கு தேர்ந்தெடுக்கப்பட்டார்.
## தனிப்பட்ட வாழ்க்கை
1937 ஆம் ஆண்டு செப்டம்பர் மாதம் ஆறாம் தேதியன்று சி.கே.குஞ்சப்பு மற்றும் சிருதா ஆகியோருக்கு மகனாகப் பிறந்தார். இவருக்கு திருமணமாகி மாலதி என்ற மனைவியும், இரண்டு மகன்களும் ஒரு மகளும் உள்ளனர். 13 ஆண்டுகளுக்கு முன்பு மகள் இறந்து விட்டார்.
## மேற்கோள்கள்

பகுப்பு:1937 பிறப்புகள்
பகுப்பு:வாழும் மக்கள்
பகுப்பு:கோழிக்கோடு மாவட்ட மக்கள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:கேரள சட்டமன்ற உறுப்பினர்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பாரக்கல் அப்துல்லா

**பாரக்கல் அப்துல்லா** (*Parakkal Abdulla*) ஒரு இந்திய அரசியல்வாதியும் முன்னாள் குற்றியாடி சட்டமன்ற உறுப்பினர் ஆவார். இவர் 1958 ஆம் ஆண்டு நவம்பர் 15 ஆம் நாள் மோய்து ஹாஜி மற்றும் குன்ஹாமி ஆகியோருக்கு மகனாகப் பிறந்தார். இவர் இந்திய யூனியன் முஸ்லீம் லீக் கட்சியின் மாவட்டக் குழுவின் பொருளாளர் ஆவார். இவரின் மனைவி ஜமீலா ஆவார். இவருக்கு இரண்டு மகன்கள் மற்றும் மகள்கள் உள்ளனர். இவர் வணிகத்தில் ஈடுபட்டு வந்தார். இவர் 2016 அன்றைய நிலையில் தோகா, கத்தார் ஆகிய நகரங்களில் 30 வருடங்களுக்கும் மேலாக வாழ்ந்து வந்தார்.2021 கேரள சட்டமன்றத் தேர்தலில் ஐக்கிய ஜனநாயக முன்னணியின் சார்பாக குற்றுயாடி சட்டமன்றத் தொகுதியில் போட்டியிட்ட வேட்பாளர் ஆவார்.

## மேற்கோள்கள்

பகுப்பு:இந்திய ஒன்றிய முசுலிம் லீக் அரசியல்வாதிகள்
பகுப்பு:வாழும் மக்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:கேரளாவைச் சேர்ந்த இந்திய ஒன்றிய முசுலிம் லீக் அரசியல்வாதிகள்
கக்காய் அருவி

**கக்காய் அருவி** (*Chachai Falls*) மத்தியப் பிரதேசம் மாநிலம் ரேவா மாவட்டத்தில் உள்ளது. 130 மீட்டர் உயரம் கொண்ட இவ்வருவி, இந்தியாவின் 23 வது உயரமான அருவியாகும்.

## அருவி
ரேவா பீடபூமியில் இருந்து பாய்ந்து வரும் நதியாகிய தமசா ஆறே கக்காய் அருவியாக விழுகிறது.

## அமைவிடம்
ரேவாவிலிருந்து 45 கி.மீ. தொலைவில் இந்த நீர் வீழ்ச்சி அமைந்திருக்கிறது. 

## மேற்கோள்கள்

பகுப்பு:மத்தியப் பிரதேச அருவிகள்
பகுப்பு:ரேவா மாவட்டம்
விஸ்வாஸ் சதர்கார்

**விஸ்வாஸ் சதர்கார்** (Vishwas Satarkar) என்பவர் இந்திய அரசியல்வாதியும், பாரதிய ஜனதா கட்சியின் உறுப்பினரும் ஆவார். இவர் இரண்டு முறை கோவா சட்டமன்றத்தின் உறுப்பினராக இருந்துள்ளார்.

## பதவிகள்
விஸ்வாஸ் சதர்கார் கோவா சட்டமன்றத்தில் 2002-2005 ஆண்டின் சபாநாயகராக இருந்துள்ளார்.

## தொகுதி
இவர் கோவாவின் பிரையோல் தொகுதியின், சட்டமன்றத்தின் உறுப்பினராக இருந்துள்ளார்.

## [[கோவா சட்டமன்றம்]]
* காலம் 1999-2002 மற்றும் 2002-2007.

## மேற்கோள்கள்

பகுப்பு:பாரதிய ஜனதா கட்சி அரசியல்வாதிகள்
பகுப்பு:வாழும் மக்கள்
பகுப்பு:கோவாவின் சட்டமன்ற உறுப்பினர்கள்
பகுப்பு:கோவா அரசியல்வாதிகள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
மைக்கேல் ஸ்கிரிவென்

**மைக்கேல் ஸ்கிரிவென்** (*Michael Scriven*;1928) இங்கிலாந்தில் பிறந்த ஆஸ்திரேலியா நாட்டைச் சேர்ந்தவர். இவர் பல்துறை நிபுணராகவும் கல்வியியல் நிபுணராகவும் விளங்கினார். மதிப்பீட்டின் கோட்பாடு மற்றும் நடைமுறைகள் இவருடைய மிகச் சிறந்த பங்களிப்பாகும்.

## சுயசரிதை
ஸ்க்ரிவன் இங்கிலாந்தில் பிறந்து ஆஸ்திரேலியாவின் மெல்பேர்ணில் வளர்ந்தார். மெல்பேர்ண் பல்கலைக்கழகத்தில் கணிதத்தில் இளங்கலை பட்டமும் (1948) மற்றும் முதுகலைப் பட்டமும் (1950) பெற்றவர். அங்கு இவர் 1946 முதல் டிரினிட்டி கல்லூரியில் தங்கியிருந்து கல்லூரியின் நுழைவு உதவித்தொகையைப் பெற்றார். பின்னர் ஆக்சுபோர்டு பல்கலைக்கழகத்தில் (1956) மெய்யியலில் முனைவர் பட்டம் பெற்றார்.

ஸ்க்ரீவன் அமெரிக்க கல்வி ஆராய்ச்சி சங்கம் மற்றும் அமெரிக்க மதிப்பீட்டு சங்கத்தின் தலைவராக இருந்தார். ஜர்னல் ஆஃப் மல்டிடிசிப்ளினரி ஏவல்யூவேஷன் என்பதன் ஆசிரியராகவும் இணை நிறுவனராகவும் இருந்தார். பின்னர் கலிபோர்னியாவிலுள்ள கிளேர்மாண்ட் பல்கலைக்கழகத்தில் புகழ்பெற்ற பேராசிரியராக இருந்தார்.

## அறிவார்ந்த பங்களிப்புத் துறைகள்

* மெய்யியல்
* உளவியல்
* ஆய்வு சிந்தனை
* கணிதம்
* மதிப்பீடு

## நிரல் மதிப்பீட்டிற்கான பட்டியலுக்கான பங்களிப்பு
மைக்கேல் ஸ்கிரிவென் நிரல் மதிப்பீட்டிற்கான பட்டியலைக் கண்டுபிடித்தார். அதை வைத்து இன்று தர ஆய்வுகளிலும் தரவு கள ஆய்வுகளிலும் பயன்படுத்தப்படுகிறது.

## தமிழ்நாட்டில் முழுமையான மற்றும் தொடர்ச்சியான மதிப்பீடு

தமிழ்நாட்டில் அரசாணை 143 நாள்:19.09.2011இன் படி 2012-13 ஆம் கல்வியாண்டில் முப்பருவ முறையில் முழுமையான மற்றும் தொடர்ச்சியான மதிப்பீடு ஒன்றாம் வகுப்பு முதல் எட்டாம் வகுப்பு வரை செயல்படுத்தப்படும். 2013-14 ஆம் கல்வியாண்டில் ஒன்பதாம் வகுப்பில் செயல்படுத்தப்படும். 2015ஆம் ஆண்டு பத்தாம் வகுப்பில் செயல்படுத்தப்படும் என்று அறிவிப்பை வெளியிட்டது. அதன்படி ஒன்று முதல் ஒன்பதாம் வகுப்பு வரை முப்பருவமுறையில் இந்த கற்பித்தல் மதிப்பீட்டு முறை செயல்படுத்தப்பட்டு வருகிறது. இந்த முறையில் வளரறி மதிப்பீடு மற்றும் தொகுத்தறி மதிப்பீட்டு முறைகள் உள்ளன. இந்த மதிப்பீட்டு முறைகளை உலகுக்கு வெளிக் கொண்டு வந்தவர் மைக்கேல் ஸ்கிரிவென் ஆவார்.

## இடைநிலை ஆய்வு

மைக்கேல் ஸ்கிரிவென் இடைநிலை ஆய்வில் குறிப்பிடத்தக்க வெளியீடுகளைச் செய்துள்ளார். இடைநிலை ஆய்வில் மதிப்பீட்டில் முனைவர் பட்டம் பெற்றுள்ளார். கணினி ஆய்வுகள், தொழில்நுட்பம் மற்றும் மதிப்பீடு போன்ற பல்வேறு துறைகளில் 400 க்கும் மேற்பட்ட வெளியீடுகளை முடித்துள்ளார்.

## மேற்கோள்கள்

## வெளி இணைப்புகள்
* . Hosts several videos and lectures, as well as dozens of papers.
* 

பகுப்பு:1928 பிறப்புகள்
பகுப்பு:2023 இறப்புகள்
பகுப்பு:அறிவியலின் மெய்யியலாளர்கள்
பகுப்பு:மதிப்பீடுகள்
பகுப்பு:கல்வியாளர்கள்
பகுப்பு:துப்புரவு முடிந்த தஞ்சாவூர் மாவட்ட ஆசிரியர்கள் தொடங்கிய கட்டுரைகள்
தென்னை கொழுக்கட்டை உணவு

**தென்னைக் கொழுக்கட்டை**, இந்தியாவில்  தென் தமிழ்நாடு மற்றும் கேரளாவில் பிரபலமான  இனிப்பு உணவுகளில் ஒன்று. 

## தயாரிப்பு
தென்னைக் கொழுக்கட்டை பொதுவாக சிறப்பு நிகழ்ச்சிகளின் பொழுது குடும்பமே இணைந்து தயாரிப்பது. சாதாரண கொழுக்கட்டைக்கு தேவையான பொருள்களே 
இதையும் தயாரிக்கத் தேவைப்படுகிறது. ஆனால்  கொழுக்கட்டையை தயாரித்த பிறகு அதனை  இளம்தென்னை ஓலையினுள் வைத்து வேக வைக்க வேண்டும்.(இளம் இலை வெளிர் பச்சை நிறத்திலும்,  முதிர் இலை அடர்  பச்சை நிறத்திலும் இருப்பதை கொண்டு அடையாளம் காணலாம்). இளம்தென்னை ஓலையின் நுனிப் பகுதியும்,  தண்டு பகுதியையும் நீக்கிவிட்டு பயன்படுத்த வேண்டும். அரிசி  கலவையை  ஓலையினுள் வைத்து வேக வைக்க வேண்டும். உணவுக்குத் 
தேவையான வெப்பம், கலனிலிருந்து வெளிவரும்  ஆவியிலிருந்து  பெறப்படுகிறது.

பகுப்பு:உணவுகள்
மனித உரிமைக் கல்வி

**மனித உரிமைகள் கல்வி** (*Human rights education*) என்பது ஒவ்வொரு தனி மனிதனுக்குமுள்ள உரிமைகள் குறித்த அறிவையும் சிறப்பையும்  உருவாக்க முயலும் கல்விமுறையாகும். இந்தக் கல்வி,  மாணவர்களுக்கு அவர்களது சொந்த அனுபவங்களைக் கொண்டு முடிவுகளை எடுக்கும் திறனை வளர்க்கவும் அன்றாட வாழ்வில் சந்திக்கும் சூழ்நிலைகளை எதிர்கொள்ளவும் சிறந்த விழுமியங்களைப் பெறவும் பயனுள்ளதாக இருக்கும். 
மக்கள் தங்கள் இனத்திலும், சமூகத்திலும் மேலும் உலகமெங்கிலும்  கண்ணியத்துடனும் சமத்துவத்துடனும் வாழ்வதற்கான திறன்களை வளர்த்துக் கொள்ள இக்கல்விமுறை பயிற்சியளிக்கிறது.

## மனித உரிமை வகைகள்
#குடிமையியல் உரிமைகள்
#அரசியல் உரிமைகள்
# பொருளாதார உரிமைகள்
# சமூக உரிமைகள்
# கலாச்சார உரிமைகள்

## தனிமனிதருக்குரிய உரிமைகள்
# குடிமை உரிமைகள்
# அரசியல் உரிமைகள்
# பொருளாதார,சமூக,பண்பாட்டு உரிமைகள்
# குழுக்களின் உரிமைகள்
# பெண்களுக்கான உரிமைகள்
# குழந்தைகள், இளங்குற்றவாளிகளுக்கான உரிமைகள்
# சிறைக்கைதிகளின் உரிமைகள்

## பள்ளிகளில் மனித உரிமைக் கல்வி
கல்வி வழி மனித உரிமைகள் மற்றும் கல்வியில் மனித உரிமைகள் போன்றவைகளை கற்பிப்பதற்கு தகுந்த சூழல் பள்ளிகளில் உருவாக்கப்பட வேண்டும்.பள்ளிகளில் மனித உரிமைக் கல்வியை உள்ளடக்குதல் வேண்டும்.

## மேற்கோள்கள்

## ஆதாரங்கள்
*மனித உரிமைக் கல்வி -ஆசிரியர்களுக்கான கருத்து ஆதாரக் கையேடு (2005-2007), மனித உரிமைக் கல்வி நிறுவனம், மதுரை.

பகுப்பு:துப்புரவு முடிந்த தஞ்சாவூர் மாவட்ட ஆசிரியர்கள் தொடங்கிய கட்டுரைகள்
பகுப்பு:மனித உரிமைகள்
பகுப்பு:கல்வியியல்
பெரல் ஆடு

**பெரல் ஆடு** (FERAL GOAT) என்பது இந்தியாவைச் சேர்ந்த அந்தமான் நிக்கோபார் தீவுக்கூட்டத்தைச் சேர்ந்த பாரன் தீவு, நார்காண்டம் ஆகிய தீவுகளில் பெரல் வகை ஆடுகள் காணப்படுகின்றன. இவை 1891 இல் போர்ட் பிளேரில் இருந்து விட்டுச் செல்லப்பட்ட ஆடுகள் என கருதப்படுகிறது. இந்த ஆடுகள் அந்தக் கடுமையான சூழலில் வாழப்பழகி தங்களை தகவமைத்து காட்டு ஆடுகளாக மாறிவிட்டன. இந்தியாவில் நெருப்பை கக்கும் ஒரேயொரு எரிமலை  பாரன் தீவில் அமைந்துள்ளது. இந்த ஆடுகளின் சிறப்பம்சமானது, உப்புநீரைக் குடித்தும் எரிமலைத் தீவில் வளரும் தாவரங்களை உண்டும் உயிர் வாழ்வது ஆச்சரியமான செய்தியாகும்.

மத்திய வேளாண்மை ஆராய்ச்சி நிலையம் மேற்கொண்ட ஆய்வில், இந்த ஆடுகள் சுத்தமான நீரையும் உப்புநீரையும் 1: 4 என்ற விகிதத்தில் கலந்துள்ள நீரை குடிக்கின்றன என்று தெரியவந்துள்ளது. இந்த ஆடுகள் காலை, மாலை நேரத்தில் மட்டுமே மேய்கின்றன. இவை ஒன்று அல்லது இரண்டு குட்டிகளை ஈனுகின்றன, வளர்ந்த ஆடுகள் 25 முதல் 30 கிலோ எடையுள்ளவை. இவற்றின் இறைச்சி வங்காள இன ஆடுகளைப் போன்றே சுவையானது.
## மேற்கோள்கள்

பகுப்பு:ஆடுகள்
பகுப்பு:இந்தியாவில் தோன்றிய ஆட்டு இனங்கள்
பெருமாள் மலை, ஈரோடு

**பெருமாள்மலை** (*Perumalmalai*), பெருமாள் ஆலயமொன்று அமைந்துள்ள சிறு குன்றுக்குருகில் அமைந்துள்ள பகுதியாகும். இந்தச் சிறு குன்றானது மங்களகிரி என அழைக்கப்படுகிறது. இந்த குன்றில் மங்களகிரி பெருமாள் கோயில் அமைந்துள்ளது. இது ஈரோடு நகருக்கு வடக்குப்புறத்தில் அமைந்துள்ளது. 

## அமைவிடம்
இந்த சிறுகுன்றானது, ஈரோடு தொடருந்து சந்திப்பிலிருந்து 10 கி.மீ. தொலைவிலும், ஈரோடு மத்திய பேருந்து நிலையத்திலிருந்து பவானியை நோக்கி செல்லும் சாலையில் 8 கி.மீ. தொலைவிலும் உள்ளது. பவானி புதிய பேருந்து நிலையத்திலிருந்து 5 கி.மீ. தொலைவில் அமைந்துள்ளது.  இந்தச் சிறு குன்று காளிங்கராயன் வாய்க்கால் மற்றும் காவிரி ஆற்றுக்கு மத்தியில் அமைந்துள்ளது. பெருமாள்மலையில் ஊராட்சி ஒன்றிய நடுநிலைப் பள்ளி ஒன்று அமைந்துள்ளது.   

## மேற்கோள்கள்

பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
பகுப்பு:ஈரோடு மாவட்ட ஊராட்சிகள்
பகுப்பு:ஈரோடு மாவட்டத்திலுள்ள ஊர்களும் நகரங்களும்
பெர்நால்டியா பாண்ட்டுரேடா

***பெர்நால்டியா பாண்ட்டுரேடா*** (தாவர வகைப்பாட்டியல்: *Fernaldia pandurata Echites panduratus*)(பொதுவான பெயர்: **லோரோக்கோ**) என்பது கொடி இரகத்தைச் சேர்ந்த உண்ணத் தகுந்த ஒரு மலரினத்தைச் சேர்ந்ததாகும். இது எல் சால்வடார், குவாத்தமாலா மற்றும் நடு அமெரிக்காவின் பிற நாடுகளிலும், மெக்சிகோவின் சில பகுதிகளிலும் பரவலாக உள்ளது.  "லோரோக்கோ" என்ற பெயர் மெசோ-அமெரிக்கா முழுவதும் இந்த இனத்தைக் குறிக்கப் பயன்படுத்தப்படுகிறது.

## பண்புகள்
கொடி இரகமான குற்றுச்செடி இரகத்தைச் சார்ந்த இதன் இலையின் பரப்பு 4-13 செ.மீ. நீளமாகவும்,1.5-8 செ.மீ அகலமாகவும், இதன் மஞ்சரித் தொகுப்பு இலைப்பகுதியை விட சிறியதாகவும் 8-18 மலர்களை கொண்டதாகவும், மலர்க்காம்பு 4-6மி.மீ. நீளமும், சூலகம் 1-2 மி.மீ, நீளமும், புல்லிவட்டம், அல்லிவட்டம் வெண்மைத்தன்மை கொண்டதாகவும் வெளிப்பகுதியில் பச்சை நிறமாகவும் அமைந்துள்ளது.

## பயன்கள்
குவாத்தமாலா, ஹோண்டுராஸ் மற்றும் எல் சால்வடோரில் இத்தாவரம் ஒரு முக்கிய உணவுப் பொருளாகும். இத்தாவரத்தின் மொட்டுகள் மற்றும் பூக்கள் ஆகியவைகளைப் பயன்படுத்தி பல்வேறு உணவுப் பொருட்கள் தயாரித்து உண்ணப்படுகிறது. 

## மேற்கோள்கள்

* León, J., H. Goldbach & J. Engels, 1979: Die genetischen Ressourcen der Kulturpflanzen Zentralamerikas., Int. Genbank CATIE/GTZ in Turrialba, Costa Rica, San Juan de Tibás, Costa Rica, 32 pp.
* Morton, J. F., E. Alvarez & C. Quiñonez, 1990: *Loroco, Fernaldia pandurata* (Apocynaceae): a popular edible flower of Central America. Economic Botany 44, 301–310.
*

பகுப்பு:துப்புரவு முடிந்த சிவகங்கை மாவட்ட ஆசிரியர்கள் தொடங்கிய கட்டுரைகள்
பகுப்பு:தாவர வகைகள்
பகுப்பு:தமிழக ஆசிரியர்கள் தொடங்கிய தாவரவியல் கட்டுரைகள்
பகுப்பு:தாவரவியல் பெயருடையக் கட்டுரைகள்
கௌசிக் காந்தி

**கௌசிக் காந்தி** (*Kaushik Gandhi*) என்பவர் இந்தியாவின்  தமிழ்நாடு மாநிலத்தின்​ முதல் தரப்போட்டிகளில் விளையாடிய மட்டைப்பந்து ஆட்டக்காரர் ஆவார். 1990 ஆம் ஆண்டு பிப்ரவரி 23 ஆம் நாள் இவர் பிறந்தார்.  விஜய் ஹசாரே கோப்பைக்காக 2017ஆம் ஆண்டு பிப்ரவரி 17-இல் தனது முதல் ஆட்டத்தில் பங்கேற்றார். தவால் குல்கர்னி மற்றும் அக்சார் பட்டேல் போன்ற சிறந்த பந்துவீச்சாளர்களின் வரிசையைக் கொண்ட இந்திய பி அணிக்கு எதிராக 134 பந்துகளில் 124 ஓட்டங்களை இவர் எடுத்தார்.

## மேற்கோள்கள்

பகுப்பு:1990 பிறப்புகள்
பகுப்பு:இந்தியத் துடுப்பாட்டக்காரர்கள்
பகுப்பு:வாழும் மக்கள்
பகுப்பு:தமிழ்நாடு துடுப்பாட்டக்காரர்கள்
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
கரத் ரசாக்

**கரத் ரசாக்**(Karat Razak) என்பவர் ஓர் இந்திய அரசியல்வாதியாவார்.கேரள சட்டமன்ற உறுப்பினராகவும் இவர் பணியாற்றியுள்ளார். கேரளாவின் கோழிக்கோடு மாவட்டத்தில் உள்ள கொடுவல்லி இவரது பூர்வீகமாகும். இந்திய ஒன்றிய முசுலிம் லீக் கட்சியின் ஒரு முக்கியத் தலைவராக இருந்தார். 2016 சட்டமன்றத் தேர்தலில் கொடுவல்லி தொகுதியிலிருந்து  சுயேட்சையாக போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார்.

2011 மற்றும் 2016 ஆம் ஆண்டுகளில் இந்திய முசுலிம் லீக் கட்சியில் இவருக்கு தொகுதி மறுக்கப்பட்ட பிறகு அதிருப்தியாக தனித்துப் போட்டியிட்டார். இடதுசாரியின் ஆதரவுடன் ரசாக் 573 வாக்குகள் பெற்று வெற்றி பெற்றார்.
 
## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:கேரள மக்கள்
பகுப்பு:கேரள சட்டமன்ற உறுப்பினர்கள்
கே. தாசன்

**கே. தாசன்** (*K. Dasan*) இந்தியாவைச் சேர்ந்த ஓர் அரசியல்வாதியாவார். 13 ஆவது கேரள சட்டமன்றத்தில்  கொயிலாண்டி தொகுதியின் உறுப்பினராக இவர் இருந்தார். இந்தியப் பொதுவுடமைக் கட்சியின் (மார்க்சியம்)  உறுப்பினராக உள்ளார்.

## அரசியல் வாழ்க்கை
இந்தியப் பொதுவுடமைக் கட்சியின் (மார்க்சியம்) கொயிலாண்டி தொகுதிக் குழு செயலாளராக தாசன் அரசியல் வாழ்க்கையைத் தொடங்கினார். சேத்து தொழிலாளர் சங்கம் (சிஐடியூ), கைத்தறி தொழிலாளர் சங்கம் (சிஐடியு) ஆகியவற்றின் தாலுகா அளவிலான செயலாளராகவும் இருந்தார். 1978 ஆம் ஆண்டில் கொயிலாண்டி பஞ்சாயத்து வாரிய உறுப்பினராக இருந்தார். தற்போது சி.பி.ஐ.(எம்) மாவட்டக் குழு உறுப்பினர், கோழிக்கோடு; அகில இந்திய பொதுக்குழு, சி.ஐ.டி.யு. மாநிலக்குழு, சி.ஐ.டி.யு. துணைத் தலைவர், கோழிக்கோடு மாவட்டக் குழு, சி.ஐ.டி.யு. தலைவர், போன்ற பல்வேறு அமைப்புகளின் பொறுப்புகளில் உள்ளார்.

## தனிப்பட்ட வாழ்க்கை
சிறீ குங்கிராமன் மற்றும் சிறீமதி தம்பதியரின் மகனாக 1952 ஆம் ஆண்டு டிசம்பர் 1 ஆம் தேதி கொயிலாண்டி  தாலுகாவில் உள்ள வைய்யூரில் தாசன் பிறந்தார். பத்தாம் வகுப்பு வரை படித்தார். சுலோச்சனா என்பவரை மணந்துகொண்டார். தம்பதிக்கு ஒரு மகன் மற்றும் ஒரு மகள் உள்ளனர்.

## மேற்கோள்கள்

பகுப்பு:1952 பிறப்புகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:பதின்மூன்றாவது கேரளச் சட்டமன்ற உறுப்பினர்கள்
பகுப்பு:வாழும் மக்கள்
பகுப்பு:கேரள சட்டமன்ற உறுப்பினர்கள்
பகுப்பு:இந்திய அரசியல்வாதிகள்
தெரசா ஆடு

**தெரசா ஆடு**  என்பது இந்தியாவைச் சேர்ந்த நிகோபார் தீவுக் கூட்டத்தில் அமைந்துள்ள தெரசா தீவில் இனம் கண்டறியப்பட்ட ஆடு ஆகும். தற்போது இந்த வகை ஆடுகள் தெரசா, பம்பூகா, கார்நிகோபார் , கட்சால் தீவுகளில் பரவிக் காணப்படுகின்றன. இவை ஊரின் பொது மேய்ச்சல் நிலத்தில் மேயவிட்டு வளர்க்கப்படுகின்றன. மிகவும் வளரும் இந்த தெரசா இன ஆடுகள், பொதுவாக ஆறு மாதத்துக்குள் பருவத்தை எட்டிவிடுகின்றன. இவை ஒருமுறைக்கு இரண்டு அல்லது மூன்று குட்டிகள்வரை ஈனும். வளர்ந்த ஆடு 50 முதல் 60 கிலோ எடையைக் கொண்டிருக்கும். இந்த ஆடுகள் நோய் எதிர்ப்பாற்றல் கொண்டவை.
## மேற்கோள்கள்

பகுப்பு:ஆடுகள்
பகுப்பு:இந்தியாவில் தோன்றிய ஆட்டு இனங்கள்
பழநி அமர்நாத்

**பழனி அமர்நாத்** (*Palani Amarnath*) (செப்டம்பர் 1, ஜூன் 1982) ஒரு இந்திய துடுப்பாட்ட வீரர் ஆவார். இவர்​  இந்தியன் பிரீமியர் லீக் ஆட்டத்திற்கு சென்னை சூப்பர் கிங்ஸ் அணியில் விளையாடியுள்ளார்.இரஞ்சிக் கோப்பையில் தமிழ்நாடு  அணியில் விளையாடியுள்ளார்.

## ஆட்டம்
அமர்நாத் ஒரு வேகப்பந்து வீச்சாளர். இவர்முதல் தரத் துடு்ப்பாட்ட வீீரராக இலங்கை  XI அணிக்கு   எதிராக  விளையாடினார்.  இருபது 20  போன்ற​ போட்டியில்  கோவா  அணிக்கு​  எதிராக விளையாடினார்.

## மேற்கோள்கள்

## வெளி இணைப்புகள்
* கிரிக்கெட்  சுய விவரம்

பகுப்பு:1982 பிறப்புகள்
பகுப்பு:இந்தியத் துடுப்பாட்டக்காரர்கள்
பகுப்பு:வாழும் மக்கள்
பகுப்பு:தமிழ்நாடு துடுப்பாட்டக்காரர்கள்
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
கடலூர் பலராம ஐயர்

**பலராம ஐயர்** என்பவர் தமிழில் நாடகங்கள், செய்யுட்கள் பல இயற்றியவர். தமிழ்மொழியில் முதல் துன்பியல் நாடகத்தை இயற்றியவர். நாடகத்துறையில் பல புதுமைகளைப் புகுத்தியவர் இவர் ஆவார்.

## பிறப்பும் கல்வியும்
பரங்கிப்பேட்டை எனும் ஊரில் கோதண்டராமன் - சிவகாமி அம்மாளுக்கு மகனாக 1875 ஆம் ஆண்டு பிறந்தவர். தமது சொந்த ஊரிலேயே தொடக்கக் கல்வி கற்றார். பின்னர் கடலூர் நகர உயர்நிலைப் பள்ளியில் கல்வி பயின்று, 1890 ஆம் ஆண்டு பதின்ம வகுப்புத் (மெட்ரிகுலேசன்) தேர்விலும், 1892 ஆம் ஆண்டு கலையியல் முதல் சான்றிதழ்த் (First Examination in Arts) தேர்விலும் வெற்றி பெற்றார். அதே ஆண்டில் சென்னை கிறிஸ்தவக் கல்லூரியில் பி.ஏ வகுப்பும் சேர்ந்து பயின்றார். அங்கு பரிதிமாற் கலைஞரின் அறிமுகம் கிடைத்தது. அவரின் இல்லத்திற்கேச் சென்று அவரிடம் தமிழ் இலக்கிய, இலக்கணங்களைக் கற்றார்.

## ஆற்றிய பணிகள்
இவரின் தந்தை மறைவுக்குப் பின்னர் குடும்பப் பொறுப்புகளை இவர் ஏற்றார். முதலில் சிதம்பரம் நகரவையில் மேலாளராகப் பணியேற்றார். பின் கடலூர் நகர உயர்நிலைப் பள்ளியில் தமிழாசிரியராகவும், சூணாம்பேட்டை நிலக்கிழார் முத்துக்குமாரசுவாமி முதலியாரின் புலவர் அவையில் சிலகாலமும் பணியாற்றியுள்ளார். 1929 ஆம் ஆண்டு சிதம்பரம் அண்ணாமலைப் பல்கலைக்கழகத்தில் தமிழ் விரிவுரையாளராக பொறுப்பேற்றார்.

### படைப்புப் பணிகள்
தமிழில் இயற்றப்பெற்ற முதல் துன்பியல் நாடகமான, *தசரதன் தவறு* எனும் நாடகத்தை எழுதியுள்ளார். முருகப்பெருமான் வள்ளியம்மையை மணம் புரிந்தகதையை, *வல்லி பரிணயம்* எனும் பெயரில் நாடகமாக எழுதினார். இவர் பரிதிமாற் கலைஞரின், நாடகவியல் நூலின் முதல் 100 இயற்பாக்களுக்கு உரை எழுதி வெளியிட்டுள்ளார். பரிதிமாற் கலைஞரின், ரூபாவதி நாடகத்தை முதன்முதலில் சென்னை விக்டோரியா மன்றத்தில் அரங்கேற்றினார். தில்லை இளமையாக்கினார் கோயில் அம்பிகை மீது,*யௌவநாம்பிகை பிள்ளைத்தமிழ்* எனும் நூலை இயற்றினார். சிறுவர்கள் படிக்கும் வண்ணம், *ஆத்திச்சூடி நீதிக்கதைகள், சிலப்பதிகாரக் கதை, சூளாமணி வசனம்* முதலான நூல்களை எழுதியுள்ளார். 

### மொழிபெயர்ப்பு பணிகள்
வடமொழியில் தண்டியாசிரியர் எழுதிய, தசகுமார சரித்திரம் எனும் நூலைத் தமிழாக்கம் செய்துள்ளார். ஜீன்வால்ஜீன் எனும் விக்டர்  இயூகோவின் பிரெஞ்சு மொழி புதினத்தை மொழிபெயர்த்துள்ளார்.

## மறைவு
இவர் 1943 ஆம் ஆண்டு காலமானார்.

## உசாத்துணை
1) தினமலர்," உலகத்தமிழ் செம்மொழி மாநாடு- தமிழ் வளர்த்த அறிஞர்கள்-100 பலராம ஐயர்  online கட்டுரை பார்த்த நாள்-01-7-17.
2) பெரியபெருமாள்," தமிழ் வளர்த்த நல்லறிஞர்கள் " மதிநிலையம்-2001.

பகுப்பு:துப்புரவு முடிந்த தஞ்சாவூர் மாவட்ட ஆசிரியர்கள் தொடங்கிய கட்டுரைகள்
பகுப்பு:தமிழ்ப் புலவர்கள்
பகுப்பு:ஊர்ப் பெயரால் அறியப்படும் மக்கள்
வட இந்திய உணவுகள்

**வட இந்திய உணவு** (இந்தி: उत्तर भारतीय व्यंजन) இந்திய உணவுகளில் ஒரு பகுதி. வட இந்தியா பகுதியில் இருந்து வந்தது. இதில் பாகிஸ்தான் மாநிலங்கள்: பஞ்சாப், சிந்து மற்றும் இந்திய அரசு மாநிலமான ஜம்மு மற்றும் காஷ்மீர், பஞ்சாப், ஹரியானா, ஹிமாச்சல் பிரதேசம், ராஜஸ்தான், உத்தரகண்ட், டெல்லி, குஜராத் மற்றும் மேற்கு-மத்திய உத்தரப் பிரதேசம் அடங்கும். வடக்கு-கிழக்கு பகுதிகளான கிழக்கு உத்தர் பிரதேஷ் (பூர்வாஞ்சல்) மற்றும் மேற்கத்திய பீஹார் (போஜ்புரி உணவு, மித்திலாஞ்சல் உணவு தவிர) அத்துடன் மத்திய பகுதிகளான மத்தியப் பிரதேசமும் அடங்கும்.

வட இந்திய உணவு வகைகள்:
* அவாதி சமையல்
* பிகாரி சமையல்
* போஜ்புரி சமையல்
* குமானிச் சமையல்
* காஷ்மீர் சமையல்
* முகலாய சமையல்
* பஞ்சாபி உணவு
* ராஜஸ்தானி உணவு
* உத்தரப் பிரதேசம் சமையல்

வட இந்திய உணவு மத்திய ஆசியாவில் தென் மற்றும் கிழக்கிந்திய உணவுகளுடன் ஒப்பிடுகையில் வலுவான தாக்கத்தை ஏற்படுத்தியுள்ளது.

## மேற்கோள்கள்

பகுப்பு:வட இந்திய உணவு வகைகள்
அஸ்வின் கிறித்து

**அஸ்வின் கிறிஸ்து** (*Aswin Crist*)   என்பவர் இந்திய நாட்டின் தமிழ்நாடு மாநிலத்தின்  மட்டைப்பந்து வீரர் ஆவார். இவர் 1994 ஆம் ஆண்டு சூலை 9 ஆம் நாள் பிறந்தார்.  2016-2017 ஆம் ஆண்டு நடைபெற்ற விஜய் ஹசாரே கோப்பைப் போட்டியில் விளையாடும் போது அதிக அளவில்  வீரர்களை ஆட்டமிழக்கச் செய்த​வர் ஆவார்.

## மேற்கோள்கள்

பகுப்பு:1994 பிறப்புகள்
பகுப்பு:இந்தியத் துடுப்பாட்டக்காரர்கள்
பகுப்பு:வாழும் மக்கள்
பகுப்பு:தமிழ்நாடு துடுப்பாட்டக்காரர்கள்
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
பகுப்பு:சென்னை துடுப்பாட்டக்காரர்கள்
டி. வி. இப்ராஹிம்

டி. வி. இப்ராஹிம்''' என்பவர் இந்திய அரசியல்வாதி மற்றும் மலப்புறம் மாவட்டத்தில் உள்ள கொண்டோட்டி தொகுதியின் தற்போதைய சட்டமன்ற உறுப்பினர் ஆவார்.

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:இந்திய ஒன்றிய முசுலிம் லீக் அரசியல்வாதிகள்
பகுப்பு:வாழும் மக்கள்
பகுப்பு:1965 பிறப்புகள்
பகுப்பு:கேரள சட்டமன்ற உறுப்பினர்கள்
பகுப்பு:கேரள அரசியல்வாதிகள்
பகுப்பு:கேரளாவைச் சேர்ந்த இந்திய ஒன்றிய முசுலிம் லீக் அரசியல்வாதிகள்
பி. கே. பசீர்

**பி. கே. பசீர்** (*P. K. Basheer*) என்பவர் ஒரு இந்திய அரசியல்வாதி. இவர் கேரள 13-ஆம் சட்டப்ரபேரவையின் ஏறநாடு தொகுதியின் உறுப்பினராகப் பணியாற்றினார். இவர் இந்திய ஒன்றிய முஸ்லிம் லீக் கட்சியைச் சேர்ந்தவர்.

## தனிப்பட்ட வாழ்க்கை
இவர் எடவன்னாவில் 25 செப்டம்பர் 1959 அன்று பிறந்தார். சீதி ஹஜி - பாத்திமா இணையருக்குப் பிறந்தார். ரஜீயா என்பவரை மணம் முடித்து மூன்று குழந்தைகள் உள்ளனர்.

## வகித்த பதவிகள்
*தலைவர், எடவன்னா சேவை கூட்டுறவு வங்கி (13 ஆண்டுகள்)
*இசுலாமிய இளைஞர் லீக், எடவன்னா ஊராட்சி (1985)
*முஸ்லீம் லீக், வாண்டூர் தொகுதி (1990)
*துணைத்தலைவர், முஸ்லீம் இளைஞர் லீக் மாவட்டக் குழு (1991) 
*உறுப்பினர், முஸ்லீம் இளைஞர் லீக் மாநில பணிக்குழு (1996)
*இயக்குநர் (1991–98); மலப்புரம் சேவை கூட்டுறவு வங்கி (1991–98) 
*உறுப்பினர், மாவட்ட ஊராட்சி (2001 ஆம் ஆண்டிலிருந்து), 
*மாநில பணிக்குழு, முஸ்லீம் லீக் (2004 ஆம் ஆண்டிலிருந்து)

## மேற்கோள்கள்

பகுப்பு:1959 பிறப்புகள்
பகுப்பு:இந்திய ஒன்றிய முசுலிம் லீக் அரசியல்வாதிகள்
பகுப்பு:வாழும் மக்கள்
பகுப்பு:கேரள சட்டமன்ற உறுப்பினர்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:கேரளாவைச் சேர்ந்த இந்திய ஒன்றிய முசுலிம் லீக் அரசியல்வாதிகள்
எம். உமர்

**எம். உமர்** (*M. Ummer*) (பிறப்பு:1 ஜூலை 1953) என்பவர் இந்திய அரசியல்வாதி. இவர் கேரள சட்டப் பேரவையின் மலப்புறம் மாவட்டம் மஞ்சேரி தொகுதியின் சட்டசபை உறுப்பினர் ஆவார். இவர் தனது அரசியல் பயணத்தை இந்திய ஒன்றிய முஸ்லிம் லீக் கட்சியின் உறுப்பினர் ஆவார்.

## ஆரம்ப வாழ்க்கை மற்றும் கல்வி
இவர் மொய்தீன் மற்றும் ஆயிஷாவிற்கும் கருவாரகுண்டில் பிறந்தார். இளநிலை சட்டம் பயின்றார்.

## மேற்கோள்கள்

பகுப்பு:1953 பிறப்புகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:இந்திய ஒன்றிய முசுலிம் லீக் அரசியல்வாதிகள்
பகுப்பு:வாழும் மக்கள்
பகுப்பு:கேரள சட்டமன்ற உறுப்பினர்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:கேரளாவைச் சேர்ந்த இந்திய ஒன்றிய முசுலிம் லீக் அரசியல்வாதிகள்
டி. ஏ. அகமது கபீர்

**டி. ஏ. அகமது கபீர்** (T. A. Ahamed Kabeer) 16 ஆம் கேரள சட்டமன்ற உறுப்பினர் ஆவார். இவர் இந்திய ஒன்றிய முஸ்லிம் லீக் கட்சியின் சார்பில் மங்கடா சட்டமன்றத் தொகுதியில் போட்டியிட்டு வெற்றி பெற்றார். முன்னதாக இவர் கேரள சட்டமன்றத்திற்கு 2011 சட்டமன்றத் தேர்தலில் இதே தொகுதியில் போட்டியிட்டு வெற்றி பெற்றார்.

## வகித்த பதவிகள்
* பொதுச்செயலாளர், மாவட்டக்குழு, எம்.எஸ்.எஃப். (1972)
* உறுப்பினர், முஸ்லீம் இளைஞர் லீக் முதல் மாநிலக் குழு (1973)
* பொருளாளர் (1975), செயலாளர் (1982) மற்றும் பொதுச் செயலாளர் (1983) முஸ்லீம் இளைஞர் லீக் மாநிலக் குழு 
* தலைவர், முஸ்லீம் இளைஞர் லீக் மாவட்டக்குழு, எர்ணாகுளம் (1975)
* தலைவர் மற்றும் பொதுச்செயலாளர், முஸ்லீம் இளைஞர் லீக் மாவட்டக்குழு, எர்ணாகுளம்
* செயலாளர், மாநில முஸ்லீம் லீக் குழு
* உறுப்பினர், எர்ணாகுளம் மாவட்டக் குழு
* சிண்டிகேட் உறுப்பினர், மகாத்மா காந்தி பல்கலைக்கழகம்; கொச்சின் அறிவியல் மற்றும் தொழில்நுட்பப் பல்கலைக்கழகம்
* செயற்குழு உறுப்பினர், இந்திய யூனியன் முஸ்லீம் லீக் அனைத்திந்திய குழு

## தனிப்பட்ட வாழ்க்கை
இவர் எர்ணாகுளத்தில் 1945 ஆம் ஆண்டு மே மாதம் 11 ஆம் நாள் அப்துல் காதர் மற்றும் அலீமா ஆகிசூயாருக்கு மகனாகப் பிறந்தார். இவர் முதுகலைப் பட்டம் பெற்றவர் ஆவார்.

## மேற்கோள்கள்

பகுப்பு:1955 பிறப்புகள்
பகுப்பு:இந்திய ஒன்றிய முசுலிம் லீக் அரசியல்வாதிகள்
பகுப்பு:வாழும் மக்கள்
பகுப்பு:கேரள சட்டமன்ற உறுப்பினர்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:கேரளாவைச் சேர்ந்த இந்திய ஒன்றிய முசுலிம் லீக் அரசியல்வாதிகள்
பி. உபையதுல்லா

**பி. உபையதுல்லா** (*P. Ubaidulla*) இந்தியாவைச் சேர்ந்த ஓர் அரசியல்வாதியாவார். கேரளத்தின் 13ஆம் சட்டப்பேரவையின் மலப்புறம் சட்டமன்றத் தொகுதியின் உறுப்பினராக இருந்தர். இந்திய ஒன்றிய முசுலீம் லீக்கு கட்சியின் உறுப்பினராக இருந்தார். 2021ஆம் ஆண்டு நடைபெற்ற தேர்தலில் உபையதுல்லா மீண்டும் தேர்ந்தெடுக்கப்பட்டார்.
## வகித்த பதவிகள்
*கேரள மாநில வக்ஃப் வாரிய உறுப்பினர்.  (2019–முதல்)
*13ஆவது மற்றும் 14ஆவது கேரள சட்டமன்ற உறுப்பினர் (2011–16, 2016–21)
*மாவட்ட மன்ற உறுப்பினர், மலப்புரம் (1991–95)
*மாவட்ட பஞ்சாயத்து உறுப்பினர் (1995-2000 & 2000-2005)
*பொதுச் செயலாளர், முசுலிம் இளைஞர் லீக்கு, மலப்புரம் மாவட்டக் குழு
*தலைவர், முசுலிம் லீக் மலப்புரம் தொகுதிக் குழு
*செயற்குழு உறுப்பினர், கேரள மாநில முசுலிம் லீக்கு
*தலைவர், கூட்டுறவு ஊழியர் அமைப்பு (சி.இ.ஓ.) மாநிலக் குழு
*பொதுச் செயலாளர், சி.எச். மையம், மலப்புரம்
## மேற்கோள்கள்

பகுப்பு:1960 பிறப்புகள்
பகுப்பு:வாழும் மக்கள்
பகுப்பு:இந்திய ஒன்றிய முசுலிம் லீக் அரசியல்வாதிகள்
பகுப்பு:கேரள சட்டமன்ற உறுப்பினர்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:கேரளாவைச் சேர்ந்த இந்திய ஒன்றிய முசுலிம் லீக் அரசியல்வாதிகள்
பி. அப்துல் ஹமீது

**பி. அப்துல் ஹமீது** என்பவர் இந்திய அரசியல்வாதி. இவர் தற்போதைய கேரள  சட்டப்ரபேரவையின் வள்ளிக்குன்னு தொகுதியின் உறுப்பினர் ஆவார்.

## மேற்கோள்கள்

பகுப்பு:இந்திய ஒன்றிய முசுலிம் லீக் அரசியல்வாதிகள்
பகுப்பு:கேரள சட்டமன்ற உறுப்பினர்கள்
பகுப்பு:கேரள அரசியல்வாதிகள்
பகுப்பு:வாழும் மக்கள்
பகுப்பு:கேரளாவைச் சேர்ந்த இந்திய ஒன்றிய முசுலிம் லீக் அரசியல்வாதிகள்
சி. மம்முட்டி

**சி. மம்முட்டி** என்பவர் இந்திய அரசியல்வாதி. இவர் கேரள  சட்டப்பேரவையின் திரூர் தொகுதியின் உறுப்பினர் (2001). இவர் இந்திய முஸ்லிம் லீக் கட்சியைச் சேர்ந்தவர்.

## தனிப்பட்ட வாழ்க்கை
இவர் 10 பிப்ரவரி 1960ல் பிறந்தார். முதுகலை பட்டப்படிப்பும், இளநிலை சட்டப்படிப்பும் முடித்துள்ளார்.

## மேற்கோள்கள்

பகுப்பு:1960 பிறப்புகள்
பகுப்பு:இந்திய ஒன்றிய முசுலிம் லீக் அரசியல்வாதிகள்
பகுப்பு:வாழும் மக்கள்
பகுப்பு:கேரள சட்டமன்ற உறுப்பினர்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
கே. கே. அபித் ஹுசைன் தங்கல்

thumb | வலது**அபித் ஹுசைன் தங்கல்** (Abid Hussain Thangal) என்பவர் ஓர் இந்திய அரசியல்வாதி. இவர் கேரள  சட்டப் பேரவையின் கோட்டக்கல் தொகுதியின் உறுப்பினராக 2016ஆம் ஆண்டு முதல் இருந்து வருகிறார். 2021 ஆம் ஆண்டிற்கான கேரள சட்டமன்றத் தேர்தலில் கோட்டக்கல் தொகுதியில் போட்டியிட்டு வெற்றி பெற்றார். இவர் இந்திய தேசிய காங்கிரசுக் கட்சியின் என். ஏ. முகமது குட்டியினை விட 16,588 ஓட்டுகள் அதிகம் பெற்று வெற்றி பெற்றார்.

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:இந்திய ஒன்றிய முசுலிம் லீக் அரசியல்வாதிகள்
பகுப்பு:வாழும் மக்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பந்து விளையாட்டுகள்

thumb|பந்து விளையாட்டுக்கள்
**பந்து விளையாட்டுகள்** என்பவை விளையாட்டின் ஒரு பகுதியாக பந்தை கொண்டு விளையாடும் விளையாட்டு ஆகும்.  இவற்றில் குழுவாக விளையாடும் கால்பந்து ,அடிப்பந்து, கூடைப்பந்து, அமெரிக்க கால்பந்து போன்ற விளையாட்டுகள் அடங்கும். இத்தகைய விளையாட்டுகள் பலவிதமான விதிகளையும் வரலாறுகளையும் கொண்டுள்ளன, மேலும் பெரும்பாலும் தொடர்பற்ற தோற்றம் கொண்டவை. பந்து விளையாட்டுகள் பல வகைகளில்  அமைகின்றன:
* மட்டைப்பந்து, பந்தை கொண்டு விளையாடும் அடிப்பந்து, துடுப்பாட்டம்.
* ராக்கெட் மற்றும் பந்தை கொண்டு விளையாடும் டென்னிஸ், சுவர்ப்பந்து ப்பூப்பந்தாட்டம் அல்லது இறகுப்பந்தாட்டம். 
* கை மற்றும் பந்தை கொண்டு விளையாடும் பல்வேறு கைப்பந்து ஆட்டங்கள், நான்கு சதுர விளையாட்டுக்கள்.
* பந்தை கொண்டு குழுவாக விளையாடும் விளையாட்டுக்களான கூடைப்பந்து, கால்பந்து, லாக்ரோஸ், வளைத்தடிப் பந்தாட்டம் (ஐஸ் ஹாக்கி).
* வலை கொண்டு விளையாடும் கைப்பந்து மற்றும் கால் கட்டைப் பந்து .
* குவார்டெட்,கோல்ஃப்,ஸ்னூக்கர், பில்லியர்ட்ஸ் போன்ற இலக்கு விளையாட்டு அல்லது துல்லியமான பந்து விளையாட்டுகள். 

பகுப்பு:வகைவாரியாக விளையாட்டுகள்
பசளி வடிசாறு

**கீரை வடிரசம்** (*Spinach Soup*) என்பது கீரையை முக்கியமான உட்பொருளாகக் கொண்ட ஒரு வடிரசமாகும். கீரை வடிரசத்தை குழம்பு வடிவிலோ அல்லது கொழ கொழப்பான (cream) வடிவிலோ செய்யலாம். புதிய கீரையை அல்லது உறையூட்டப்பட்ட கீரையை முழுதாகவோ, நறுக்கியோ பயன்படுத்தலாம். இத்துடன் வெங்காயம், பச்சை வெங்காயம், கேரட், செவரி கீரை, தக்காளி, உருளைக்கிழங்கு, எலுமிச்சை சாறு, ஆலிவ் எண்ணெய், பதப்படுத்தப்பட்ட மிளகு, உப்பு ஆகியவை கூடுதல் பொருட்களாக சேர்க்கப்பட வேண்டும்.

கீரை  வடிரசத்தை பொதுவாக சூடாக அல்லது குளிர் வடிரசமாகவும் பரிமாற முடியும். பரிமாறு முன்னர் புளி குழவை சேர்த்து சூடாக பரிமாறலாம்.

## படத்தொகுப்பு

File:Creamy spinach soup.jpg|பசளி வடிரசக் குழம்பு சமைக்கப்படுதல்
File:Spinach soup with garnishes.jpg|உணவு அலங்காரப் பொருட்களுடன் பசளி வடிரசம்
File:Spinach-tofu soup.jpg|பாலாடைக் கட்டியுடன் (tofu) பசளி வடிரசம்


## மேற்கோள்கள்

## வெளியிணைப்புகள்

* Creamy spinach soup. 
 

பகுப்பு:துப்புரவு முடிந்த இராமநாதபுரம் மாவட்ட ஆசிரியர்கள் தொடங்கிய கட்டுரைகள்
பகுப்பு:உணவுகள்
பகுப்பு:காய்கறி உணவுகள்
பகுப்பு:தமிழக ஆசிரியர்கள் தொடங்கிய தாவரவியல் கட்டுரைகள்
பி. கே. சசி

**பி. கே. சசி** (*P. K. Sasi*) என்பவர் இந்திய அரசியல்வாதி ஆவார். இவர் கேரள சட்டப்ரபேரவையின் சொரனூர் சட்டமன்றத் தொகுதியின் சட்டமன்ற உறுப்பினராக 2016ஆம் ஆண்டு முதல் 2021ஆம் ஆண்டு வரை பதவியிலிருந்தார்.

## மேற்கோள்கள்

பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:கேரள அரசியல்வாதிகள்
பி. உன்னி

**பி. உன்னி** (*P. Unni*) ஓர் இந்திய அரசியல்வாதியும் கேரளாவைச் சேர்ந்த முன்னாள் சட்டமன்ற உறுப்பினரும் ஆவார்.1947 ஆம் ஆண்டு சூலை மாதம் 11 ஆம் தேதியன்று இவர் பிறந்தார்.   இந்திய பொதுவுடமைக் கட்சியின் மார்க்சியப் பிரிவைச் சேர்ந்த இவர் 14 ஆவது கேரள சட்டமன்றத்தில் ஒட்டப்பாலம் தொகுதியின் சட்டமன்ற உறுப்பினராக இருந்தார்.

15 ஆண்டுகளுக்கும் மேலாக இந்திய பொதுவுடமைக் கட்சியின் (மார்க்சியம்) பாலக்காடு மாவட்டச் செயலாளராகவும், தற்போது இந்திய பொதுவுடமைக் கட்சியின் (மார்க்சியம்) மாநிலக் குழு உறுப்பினராகவும் பணியாற்றுகிறர்.

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:1947 பிறப்புகள்
கே. வி. விஜயதாஸ்

**கே. வி. விஜயதாஸ்** (*K. V. Vijayadas*) (25 மே 1959 - 18 சனவரி 2021) என்பவர் இந்திய அரசியல்வாதி. இவரது தந்தையின் பெயர் கே. வேலாயுதன் ஆகும். 1975 ஆம் ஆண்டில் இந்திய மாணவர் சங்கத்தில் (கேரளா) இணைந்ததன் மூலம் தனது அரசியல் வாழ்வைத் தொடங்கினார். இவர் 2011 மற்றும் 2016 ஆகிய ஆண்டுகளில் கேரள சட்டமன்றத் தேர்தல்களில் போட்டியிட்டு கோங்காடு சட்டமன்றத் தொகுதியிலிருந்து தேர்ந்தெடுக்கப்பட்டார். 2016 கேரள சட்டமன்றத் தேர்தலில் விஜயதாஸ் 60790 வாக்குகள் பெற்று பந்தளம் சுதாகரனை 13271 வாக்குகள் வித்தியாசத்தில் தோற்கடித்தார்.  மிச்சபூமி வேலைநிறுத்தத்தில் பங்கேற்றதற்காக அவர் 13 நாட்கள் சிறையில் இருக்க வேண்டியிருந்தது. CPIM பாலக்காடு மாவட்டக் குழு உறுப்பினராகவும், பாலக்காடு மாவட்ட ஊராட்சியின் முதல் தலைவராகவும் பணியாற்றினார். இந்தியாவிலேயே முதன்முறையாக ஒரு மாவட்ட பஞ்சாயத்து மூலம் மின்சாரம் தயாரிக்க கல்லடிகோட்மீன்வல்லம் திட்டம் கொண்டு வரப்பட்டது. சிக்கலான புவியியல் அமைப்பைக் கொண்ட கோங்காடின் வளர்ச்சிக்காக பல திட்டங்கள் செயல்படுத்தப்பட்டுள்ளன. உடல்நலக் கோளாறுகள் காரணமாக அவர் 18 ஜனவரி 2021 அன்று திருச்சூர் மருத்துவக் கல்லூரியில் காலமானார்.
## மேற்கோள்கள்

பகுப்பு:1959 பிறப்புகள்
பகுப்பு:கேரள சட்டமன்ற உறுப்பினர்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:2021 இறப்புகள்
என். சம்சுதின்

**என். சம்சுதின்** என்பவர் ஒரு கேரள அரசியல்வாதி ஆவார். இவர் கேரளத்தின் 13 வது கேரள சட்டசபையின் மண்ணார்க்காடு தொகுதி உறுப்பினர் ஆவார்.. இவர் இந்திய முஸ்லிம் லீக் கட்சியைச் சேர்ந்தவர்

## மேற்கோள்கள்

பகுப்பு:1969 பிறப்புகள்
பகுப்பு:இந்திய ஒன்றிய முசுலிம் லீக் அரசியல்வாதிகள்
பகுப்பு:வாழும் மக்கள்
பகுப்பு:கேரள சட்டமன்ற உறுப்பினர்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:பாலக்காடு மாவட்ட மக்கள்
பகுப்பு:கேரளாவைச் சேர்ந்த இந்திய ஒன்றிய முசுலிம் லீக் அரசியல்வாதிகள்
வி. அப்துரகிமான்

**வி. அப்துரகிமான்** (*V. Abdurahiman*) இந்தியாவின் கேரள மாநிலத்தைச் சேர்ந்த ஓர் அரசியல்வாதி ஆவார்.1962 ஆம் ஆண்டு சூன் மாதம் 5 ஆம் தேதியன்று மலப்புறம் மாவட்டம் திரூரில் இவர் பிறந்தார். தற்போது மீன்வளத்துறை, துறைமுகப் பொறியியல், மீன்வளப் பல்கலைக்கழகம், விளையாட்டு, வக்ஃப் மற்றும் அச்சு யாத்திரை, தபால்கள் மற்றும் தந்திகள், இரயில்வே ஆகிய துறைகளில் கேரள அரசு அமைச்சராகப் பணியாற்றி வருகிறார்.
 
## ஆரம்ப கால வாழ்க்கை
அப்துரகிமான் தொழில் ரீதியாக ஒரு தொழிலதிபர். சாயிதாவை திருமணம் செய்து கொண்டார். இவரது பிறப்பிடம் இந்தியாவின் கேரள மாநிலத்தில் உள்ள மலப்புரம் மாவட்டத்தில் உள்ள திரூரின் பூக்கயில் கிராமமாகும்.

## அரசியல்
அப்துரகிமான் காங்கிரசு தலைவராக இருந்தார். திரூர் நகராட்சியில் 15 ஆண்டுகள் நகராட்சி உருப்பினராக பணியாற்றினார். கேரள பிரதேச காங்கிரசு கமிட்டி செயற்குழு உறுப்பினர், திரூர் நகராட்சி முன்னாள் துணைத் தலைவர் உள்ளிட்ட பல்வேறு பதவிகளை வகித்தார். பின்னர் இந்திய தேசிய காங்கிரசை விட்டு வெளியேறினார்.

2014 ஆம் ஆண்டு நடைபெற்ற இந்தியப் பொதுத் தேர்தலில், இடதுசாரி சனநாயக முன்னணி கட்சியின் வேட்பாளராக பொன்னானி தொகுதியில் போட்டியிட்டு, நாடளுமன்ற உறுப்பினரான இ.டி முகமது பசீரால் தோற்கடிக்கப்பட்டார்.  2016 ஆம் ஆண்டு கேரள சட்டப் பேரவைத் தேர்தலில் தனூர் தொகுதியில் இதே கட்சியின் வேட்பாளராகப் போட்டியிட்டு வெற்றி பெற்றார். 2021 ஆம் ஆண்டிலும் போட்டியிட்டு வெற்றி பெற்று தொகுதியைத் தக்க வைத்துக் கொண்டார்.

## சர்ச்சை
2020 ஆம் ஆண்டு நவம்பர் மாதத்தில் கேரளாவில் உள்ள பழங்குடி ஆர்வலர்களின் எதிர்ப்பை சம்பாதித்துக் கொண்டார். திரூரின் சட்டமன்ற உறுப்பினர் சி மம்முட்டிக்கு எதிராக செய்தியாளர் சந்திப்பின் போது அப்துரகிமான் பழங்குடியினருக்கு எதிரான கருத்தை தெரிவித்தார்.

## மேற்கோள்கள்

பகுப்பு:கேரள அரசியல்வாதிகள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:வாழும் மக்கள்
பகுப்பு:1962 பிறப்புகள்
பகுப்பு:இந்திய தேசிய காங்கிரஸ் அரசியல்வாதிகள்
வேளாண் புவியியல்

**வேளாண் புவியியல்** *(Agrogeology)* என்பது வேளாண் கனிமங்களின் தோற்றமும் பயன்பாடுகளும் பற்றிப் படிக்கும் புலமாகும். மிந்தக் கனிமங்கள் வேளாண்மை, தோட்டக்கலைத் தொழில்களுக்கு மண்வளம் பெருக்கவும், உரவளம் தரவும் இன்றியமையாத தாவர ஊட்டச் சத்துகளாகும். வேளாண் புவியியல் என்பது மண்வளம், செழிப்பு சார்ந்து புவியியலை வேளாண்மைச் சிக்கல்களுக்குப் பயன்படுத்தும் புலமைப் பிரிவாகும். இப்புலம் புவியியல், மண் அறிவியல், உழவியல், வேதியியல் ஆகிய புலங்களின் கூட்டுத் துறையாகும். இதன் ஒட்டுமொத்த நோக்கம், மண்ணின் வேதியியல், இயல் கூறுகளை மேம்படுத்த, புவிசார் வளங்களை வேளாண் விளைச்சலுக்குப் பயன்படுத்துவதாகும்.

## மேற்கோள்கள்
# Rocks for Crops book 
# Project Site 

## வெளி இணைப்புகள்
*''Rocks for Crops: Agrominerals of sub-Saharan Africa'' book in pdf format by Peter van Straaten
*Project Site

பகுப்பு:துப்புரவு முடிந்த சிவகங்கை மாவட்ட ஆசிரியர்கள் தொடங்கிய கட்டுரைகள்
பகுப்பு:வேளாண்மை
பகுப்பு:தமிழக ஆசிரியர்கள் தொடங்கிய தாவரவியல் கட்டுரைகள்
சபி பரம்பில்

**சபி பரம்பில்** (*Shafi Parambil*) (பிறப்பு 12 பிப்ரவரி 1983) ஒரு இந்திய அரசியல்வாதியும், 14வது கேரள சட்டமன்ற உறுப்பினரும் ஆவார்.  இந்திய தேசிய காங்கிரசு கட்சியைச் சேர்ந்த இவர் இவர் பாலக்காடு சட்டமன்றத் தொகுதியை பிரதிநிதித்துவப்படுத்துகிறார்.

பரம்பில் கேரள மாணவர் ஒன்றியத்தின் உறுப்பினராக அரசியல் வாழ்க்கையைத் தொடங்கினார். கல்லூரியில் படிக்கும் போது, கேரள மாணவர் ஒன்றிய அலுவலகப் பொறுப்பாளராகவும், கல்லூரி ஒன்றியத்தின் பொதுச் செயலாளராகவும் இருந்தார். பரம்பில் 2007 இல் மாநில பொதுச் செயலாளராகவும், 2009 இல் மாநிலத் தலைவராகவும் ஆனார்.

2011, 2016 மற்றும் 2021 ஆகிய ஆண்டுகளில் கேரள சட்டமன்றத்திற்கு மூன்று முறை தேர்ந்தெடுக்கப்பட்டார். 2017 இல், இந்திய இளைஞர் காங்கிரசின் பொதுச் செயலாளராக ஆனார். பின்னர் ஓராண்டு கழித்து இப்பதவியிலிருந்து விலகினார். தற்போது இந்திய இளைஞர் காங்கிரசின் மாநில தலைவராக உள்ளார். 2021 கேரள சட்டப் பேரவைத் தேர்தலில் ஈ. சிறீதரனை 3480 வாக்குகள் வித்தியாசத்தில் தோற்கடித்தார்.

## சொந்த வாழ்க்கை
சபி, 1983 பிப்ரவரி 12 அன்று காரக்காட்டில் ஷானவாஸ் பரம்பில் மற்றும் மைமூனா ஷானவாஸ் ஆகியோருக்கு மகனாகப் பிறந்தார். வணிக மேலாண்மையில் முதுநிலைப் பட்டதாரியான இவர் அஷீலா என்பவரை மணந்தார். தம்பதியருக்கு ஒரு மகள் உள்ளார்.

## வெளி இணைப்புகள்

## மேற்கோள்கள்

பகுப்பு:1983 பிறப்புகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:பதின்மூன்றாவது கேரளச் சட்டமன்ற உறுப்பினர்கள்
பகுப்பு:வாழும் மக்கள்
பகுப்பு:கேரள சட்டமன்ற உறுப்பினர்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
இந்திய அறிவியல் மற்றும் தொழில்நுட்ப அமைச்சகம்

**இந்திய அறிவியல் மற்றும் தொழில்நுட்ப அமைச்சகம்** (*Ministry of Science and Technology (India))*, இந்தியாவின் அறிவியல் மற்றும் தொழில்நுட்பம் தொடர்பான விதிகள் மற்றும் விதிமுறைகளையும் சட்டங்களையும் உருவாக்க அதிகாரமளிக்கப்பட்ட  இந்திய அரசின்  அமைச்சகங்களில் ஒன்றாகும்.

## அமைப்பு
இந்த அமைச்சகமானது கீழ்க்காணும் துறைகளை உள்ளடக்கியதாகும்.
*உயிரித் தொழில்நுட்பத் துறை
*அறிவியல் மற்றும் தொழில் ஆராய்ச்சித் துறை
*அறிவியல் மற்றும் தொழில்நுட்பத் துறை

### உயிரித் தொழில்நுட்பத் துறை
*தன்னாட்சி நிறுவனங்கள்
** தடுப்புத்திறனியல் தேசிய ஆய்வு நிறுவனம், இந்தியா, தில்லி
** தேசிய உயிரணு அறிவியல் மையம், புனே, மகாராட்டிரம்
** தேசிய மூளை ஆராய்ச்சி மையம் (NBRC), மானேசர், அரியானா
** கலாம் மருத்துவ தொழில்நுட்ப நிறுவனம், ஐதராபாது
** டி. என். ஏ. கைரேகை மற்றும் ஆய்ந்தறிதல் மையம், ஐதராபாத், தெலுங்கானா
** உயிரிவளங்கள் மற்றும் நிலையான மேம்பாட்டிற்கான நிறுவனம்(IBSD), இம்பால், மணிப்பூர்
** தேசிய தாவர மரபணு ஆராய்ச்சி நிறுவனம், தில்லி
** வாழ்க்கை அறிவியல் நிறுவனம், புவனேஸ்வர்
** இராசிவ் காந்தி உயிரி தொழிற்நுட்ப மையம், திருவனந்தபுரம், கேரளா
** மாற்றுநல அறிவியல் மற்றும் தொழில்நுட்ப நிறுவனம், குர்கான், அரியானா
** தேசிய விலங்குயிரித் தொழில்நுட்ப நிறுவனம், ஐதராபாத், தெலுங்கானா
*பொதுத்துறை நிறுவனங்கள்
** பாரத நோய்த் தொற்று மற்றும் உயிரியல் கழகம் (BIBCOL), புலந்துசாகர், உத்திரப்பிரதேசம்
** இந்திய தடுப்பு மருந்துகள் கழகம், டெல்லி

### அறிவியல் மற்றும் தொழில் ஆராய்ச்சித் துறை
*தொழில்நுட்ப வளர்ச்சி, மேம்பாடு மற்றும் பயன்பாட்டுத் திட்டம்(TPDU)
*தொழில்துறை (ஆர்&டி) வளர்ச்சித் திட்டம் (IRDPP)
*தொழில்நுட்பவளர்ச்சி மற்றும் புதுமைத் திட்டம்(TDIP)
*தொழில்நுட்பவளர்ச்சி மற்றும் விளக்குதல் திட்டம் (TDDP)
*தொழில்நுட்ப பயனாளர் வளர்ச்சித் திட்டம்(TePP)
*தொழில்நுட்ப நிர்வாகத் திட்டம் (TMP)
*அனைத்துலக தொழில்நுட்ப மாற்றுத் திட்டம் (ITTP)
*ஆலோசனை ஊக்குவிப்பு திட்டம் (CCP)
*தொழில்நுட்ப தகவல் வசதி திட்டம் (TIFP)
*பெண்களுக்கான தொழில்நுட்ப வளர்ச்சி பயன்பாட்டுத் திட்டம்(TDUPW)
*தன்னாட்சி நிறுவனங்கள்
**ஆலோசனை மேம்பாட்டு மையம் (CDC)
**அறிவியல் மற்றும் தொழில்துறை ஆராய்ச்சிக் குழுமம்
*பொதுத் துறை நிறுவனங்கள்
**தேசிய ஆராய்ச்சி மேம்பாட்டுக் கழகம்(NRDC)
**நடுவண் மின்னியல் நிறுவனம்  (CEL)
**தொழில்நுட்ப மாற்றத்திற்கான ஆசிய பசிபிக்கு மையம்(APCTT)
*நிருவாகம்
*நிதி

### அறிவியல் மற்றும் தொழில்நுட்பத் துறை
* தொழில்நுட்பத் தகவல், முன்னறிவிப்பு மற்றும் மதிப்பீட்டுக் குழுமம் (TIFAC)
* விக்யான் பிரசார்
* தேசிய சோதனை மற்றும் ஆய்வக சீர்திருத்தத்திற்கான அங்கீகார வாரியம்(NABL)
* தேசிய வரைபடம் மற்றும் கருப்பொருள் வரைதல் நிறுவனம் (NATMO), கொல்கத்தா
* இந்திய ஆய்வு நிறுவனம், டேராடூன்
* இந்திய அறிவியல் கல்வி வாரியம்(IBSE)

## பணியாற்றிய அமைச்சர்களின் பட்டியல்
அறிவியல் மற்றும் தொழில்நுட்ப அமைச்சர் அமைச்சகத்தின் தலைவராக உள்ளார். இது மத்திய அமைச்சரவையின் முக்கிய அலுவலகமாகும்

## இவற்றையும் பார்க்க
* அறிவியல் மற்றும் தொழில்நுட்ப அமைச்சர்கள்
* இந்திய அரசு அமைச்சகங்களின் பட்டியல்

## மேற்கோள்கள்

## வெளி இணைப்புகள்

* Department of Science & Technology

பகுப்பு:இந்திய அமைச்சகம்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
பகுப்பு:இந்திய அறிவியல் மற்றும் தொழில்நுட்ப அமைச்சகம்
கே. கிருஷ்ணன்குட்டி

**கே. கிருஷ்ணன்குட்டி** *(K. Krishnankutty)* (பிறப்பு 13 ஆகத்து 1944) என்பவர் ஒரு இந்திய அரசியல்வாதி மற்றும் கேரள அரசின் தற்போதைய மின்சாரத்துறை அமைச்சரும் ஆவார்.  இவர் கேரள அரசின் சிற்றூர் சட்டமன்றத் தொகுதி சட்டமன்ற உறுப்பினரும்  முன்னாள் கேரள நீர்வளத்துறை அமைச்சரும் ஆவார். இவர் தனது அரசியல் வாழ்க்கையை இந்திய தேசிய காங்கிரசில் தொடங்கினார். 1969 ஆம் ஆண்டில் கேபிசிசி உறுப்பினராக ஜனதா தளத்தில் இணையும் வரை தொடர்ந்தார். இவர் கேரளா கூட்டுறவு இயக்கத்தின் தீவிர ஆதரவாளர் ஆவார். இவர் இதற்கு முன்பு பெருமாட்டி சேவை கூட்டுறவு வங்கியின் தலைவராகவும், பாலக்காடு மாவட்ட கூட்டுறவு வங்கி மற்றும் கேரள மாநில கூட்டுறவு வங்கியின் இயக்குனராகவும் பொறுப்பு வகித்துள்ளார்.இவர் கேரள சட்டமன்றத்தின் உறுப்பினராக 6 ஆம், 7 ஆம், 9 ஆம் மற்றும் 14 ஆம் அவைகளின் உறுப்பினர் ஆவார். இவர்  பிணறாயி விஜயனின் அமைச்சரவையில், திருவல்லா சட்டமன்றத் தொகுதியின் சட்டமன்ற உறுப்பினர் மேத்யூ டி. தாமசிற்குப் பிறகு அமைச்சரானார்.

இவர் கேரளாவின் மதசார்பற்ற ஜனதா தளத்தின் மாநிலத் தலைவராக இருந்தார்.

இவர் குஞ்சுகுட்டி மற்றும் ஜானகி ஆகியோருக்கு பெருமாட்டியில் உள்ள எழுத்தாணியில் 1944 ஆம் ஆண்டு ஆகத்து 13 ஆம் நாள் பிறந்தார். இவர் தட்டாமங்கலத்தில் அரசு எஸ். எம். உயர்நிலைப் பள்ளியில் 8 ஆம் வகுப்பினை முடித்தார்.

## மேற்கோள்கள்

பகுப்பு:கேரள அரசியல்வாதிகள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
கே. டி. பிரசேனன்

**கே. டி. பிரசேனன்** என்பவர் ஓர் இந்திய அரசியல்வாதி, இவர் இந்தியப் பொதுவுடமைக் கட்சி (மார்க்சிஸ்ட்) கட்சியைச் சேர்ந்தவர். இவர் தற்போதைய கேரள சட்டப்பேரவையின் ஆலத்தூர் தொகுதியின் சட்டமன்ற உறுப்பினர் ஆவார்.

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:கேரள அரசியல்வாதிகள்
பகுப்பு:வாழும் மக்கள்
பகுப்பு:கேரள சட்டமன்ற உறுப்பினர்கள்
யூ. ஆர். பிரதீப்

thumb
**யூ. ஆர். பிரதீப்** (*U. R. Pradeep*) என்பவர் ஒரு இந்திய அரசியல்வாதி ஆவார். இவர் தற்போதைய கேரள சட்டப்பேரவையின் சேலக்கரை சட்டமன்றத் தொகுதியின் உறுப்பினர் ஆவார். இவர் மார்க்சிஸ்ட் இந்திய கம்யூனிஸ்ட் கட்சியைச் சேர்ந்தவர். இவர் கேரள மாநில பட்டியல் சாதிகள் மற்றும் பழங்குடியினர் மேம்பாட்டுக் கழகத்தின் தலைவரும் ஆவார்.

## மேற்கோள்கள்

பகுப்பு:வாழும் மக்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:கேரள அரசியல்வாதிகள்
பகுப்பு:கேரள சட்டமன்ற உறுப்பினர்கள்
பகுப்பு:பொதுவுடமைவாதிகள்